Jørn Holmen

Jørn Holmen (født 17. mai 1972) er en tidligere norsk fotballspiller som gjennom sin karriere har spilt for en rekke norske klubber som angrepsspiller. Holmen er i dag sportslig leder i Steinkjer Fotballklubb.

Holmen begynte sin karriere som ung fotballspiller i Henning Idrettslag, og i 1991 meldte han overgang til Steinkjer Fotballklubb, hvor han forble i fire år og blant annet spilte sammen med Petter Singsås. I 1995 dro Holmen videre til Hamarkameratene, hvor han fikk kamper i Tippeligaen under trener Peter Engelbrektsson. Året etter ble Holmen med Hamar-laget ned til førstedivisjon før han ved sesongslutt dro videre til Gjøvik-Lyn.

Etter Gjøvik-Lyn gikk karrieren videre til Romerike Fotball, hvor han i 1999 fikk spille flere førstedivisjonskamper for klubben. Han forlot Romerike i 2003 og dro tilbake til Steinkjer, hvor han så la opp som aktiv fotballspiller.

Referanser

Eksterne lenker 
 Holmens spillerprofil hos Hamarkameratene

Norske fotballspillere
Fotballspillere for Steinkjer FK
Fotballspillere for HamKam
Personer fra Steinkjer kommune
Fødsler i 1972